Stadion I Gusti Ketut Djelantik

Stadion I Gusti Ketut Djelantik sadurungné maparinama Stadion Wikrama Mandala inggih punika stadion sané magenah ring wawidangan Kabupatén Karangasem, tepat ipun ring Kalurahan Padang Kerta, Kecamatan Karangasem. Puput kawangun malih ring warsa 2022, pawangunan punika ngawewehin tribun miwah fasilitas liyanan, kaparinamain mawit pahlawan nasional I Gusti Ketut Djelantik, stadion puniki prasida nampi 1000 pamiarsa.

Lelintihan 
Pamakarsa stadion puniki sampun wénten saking warsa 2012, ring pameréntahan wesana kaping kalih saking bupati I Wayan Geredeg, daweg nika kaanggarang jinah Rp.75 miliar, sakéwanten pameréntah saking APBD wawu prasida ngamedalang Rp.4,5 miliar.

Saking anggaran punika, puput ring warsa 2013 sekadi rupa lapangan, margi altétik, muah panyengker lakar stadion. Wawu kalanturang malih pawangunan stadion puniki ring wesana pameréntahan I Gedé Dana, pawangunan stadion kamarging duk warsa 2021-2022, pawangunan punika muputang tribun muah makudang fasilitas, pawangunan punika nelasang jinah Rp.5,5 miliar antuk pawangunan miwah pebecikan fasilitas ring jero stadion, taler kaanggén jinah Rp.6 miliar antuk panataan miwah pabecikan ring jaba stadion.

Pustaka